PMIndiaData/PMIndiaSum huggingface dataset:
প্রধান মন্ত্রীনা সেপ্তেম্বর ১১দা আশা, এ.এন.এম. অমসুং আঙ্গনৱারীগী ৱাকর লাখ কয়াগা ৱারী শাগনি

প্রধান মন্ত্রী শ্রী নরেন্দ্র মোদীনা সেপ্তেম্বর ১১, ২০১৮গী পুং ১০.৩০. তাবা মতমদা ‘পোশন-মাহ’ থৌরমগী মনুং চন্না ভিদিও কনফরেন্সকী থোংদা আশা, এ.এন.এম. অমসুং আঙ্গনৱারীগী ৱাকর লাখ কয়াগা অমসুং কান্নবা ফংলবশিংগা ৱারী শাগনি। ‘পোশন মাহ’ (মচি ওইবা চিঞ্জাক্তা কৎথোক্লবা থা) অসি লৈবাক অপুনবদা সেপ্তেম্বর থা অসিদা পাংথোক্কনি। থৌরম অসিগী পান্দম য়ুথোং খুদিংমক্তা খ্বাইদগী য়াম্না ন্যুত্রিসনগী পাউজেল য়ৌহনবনি। থৌরাং অসি পোশন অভিয়ান (নেস্নেল ন্যুত্রিসন মিশন)গী পান্দমশিং অদু মখা চৎথবনি। কেন্দ্র সরকারনা নবেম্বর ২০১৭তা খোংজং অসি হৌদোকখি। মিশন অসিগী পান্দম – চাউজন থিবা, মচি ওইবা চিঞ্জাক চাবা ৱাৎপা, এনেমিয়া অমসুং অঙাংশিংনা অরুম্বা ৱাৎনা পোকপা হন্থহনবনি। পোশন অভিয়ানগী মখাদা সরকানা চাউজন থিবা, মচি ওইবা চিঞ্জাক চাবা ৱাৎপা, এনেমিয়া অমসুং অঙাংশিংনা অরুম্বা ৱাৎনা পোকপগী চাং মথংশিৎনা ২%, ২%, ৩% অমসুং ২% হান্থহন্নবা পান্দম থম্লি। প্রধান মন্ত্রীনা মিশন অসিগা মরি লৈনবা স্তেক হোল্দর পুম্নমক্কা ৱারী শাগনি। থৌরম অসি ন্যুত্রিসনগা মরি লৈনবা মাই পাকপশিংগী ৱারী ফোংদোক্নবগী ফম্বাক অমসুং ওইরগনি।
মন্ত্রীমন্দলনা ভারত অমসুং গ্রেত ব্রিতেন অমসুং নোর্থন আইলেন্দগী য়ুনাইতেৎ কিংদমগী মরক্তা মাইগ্রেসন অমসুং মোবিলিতী পার্তনরশীপকী এম.ও.য়ু.দা অয়াবা পীখ্রে

প্রধান মন্ত্রী শ্রী নরেন্দ্র মোদীনা সভাপতি ওইদুনা কেন্দ্রগী মন্ত্রীমন্দলনা ইন্দিয়াগী গবর্নমেন্ত ওফ দ রিপব্লিক অমসুং গ্রেত ব্রিতেন অমসুং নোর্থন আইলেন্দগী য়ুনাইতেৎ কিংদমগী হর মেজেস্তী অনিগী মরক্তা মাইগ্রেসন অমসুং মোবিলিতী পার্তনরশীপকী মেমোরেন্দম ওফ অন্দরস্তেন্দিং (এম.ও.য়ু.) সহি তৌবগী অয়াবা পীখ্রে। ওবজেক্তিবশিং: এম.ও.য়ু. অসিনা মহৈরোয়শিং, রিসর্সরশিং অমসুং স্কীল প্রোফেসনেলশিংনা চৎথোক-চৎশিন তৌবগী ভিজা পীবদা কোমথোকহনবা অমসুং নাকন অনিগী মরক্তা মতম চাদনা মীতোপ চংশিল্লকপা অমসুং মী-ললোনবগা মরী লৈনবা হিরমশিংদা মতেং পীনবদা মরী চেৎশিনহনবা অসিদা পান্দম থম্লি। এম.ও.য়ু. অসিনা ভারতকী মহৈরোয়শিং, একাদেমিকশিং অমসুং রিসর্সরশিং, প্রোফেসনেলগী মাইগ্রেন্তশিং অমসুং ইকোনোমিক্কী লমদা অমসুং লৈবাক অনিগী ওইবা কাস্ত, ক্রীদ, রিলিজন নত্ত্রগা জেন্দর খায়দনা ইকোনোমিক্কী ওইবা চাওখৎ-থৌরাংগীদমক মখল কয়াগী প্রোজেক্ত পীবা পাম্বশিংদা কান্নবা পীরগনি। এম.ও.য়ু. অসিনা তেলেন্তশিং কোম্না পীদুনা লৈবাক অনিগী ওইনা অনৌবা ইকোসিস্তেম পুথোকপদা মতেং ওইরগনি। এক্সতর্নেল এফিয়র্সগী মিনিস্ত্রীনা জোইন্ত ৱার্কিং গ্রুপ মেকানিজমগী খুত্থাংদা এম.ও.য়ু. অসিবু মতিক চানা নিংথিনা চৎথরি হায়বা য়াম্না কুপ্না য়েংশিনগনি।
প্রধান মন্ত্রী মোদীনা এগ্রিকলচর সেক্তরদা ইনোৎ পীনবা পাম্বৈশিংগী মতাংদা খন্ন-নৈননবা মীফম অমা পাংথোকখ্রে

প্রধান মন্ত্রী শ্রী নরেন্দ্র মোদীনা এগ্রিকলচর সেক্তরদা ইসুশিং অমসুং দরকার ওইবা রিফোর্মশিংদা খন্ন-নৈননবা মীফম অমা ঙসি পাংথোকখ্রে। এগ্রিকলচর মার্কেতিং, মার্কেতেবল সরপ্লসকী মেনেজমেন্ত, ইন্সতিত্যুস্নেল ক্রেদিৎতা ফার্মরশিংগী এক্সেস অমসুং আইনগী মতিক চাবা শৌগৎপগা লোয়ননা এগ্রিকলচর সেক্তরবু তোঙান-তোঙানবা অথিংবশিংদগী কোমথোকপগী রিফোর্মশিংদা অখন্নবা ৱাফম থমখি। হৌজিক লৈরিবা মার্কেতিং ইকো-সিস্তেমদা স্ত্রেতেজিক ইন্তর্বেন্সনশিং শেম্বা অমসুং রেপিদ এগ্রিকলচরেল দিবেলপমেন্তগা মরী লৈননা মতিক চাবা রিফোর্মশিং পুরকপদা মিৎয়েং থমখি। এগ্রিকলচর ইনফ্রাস্ত্রকচরবু মপাঙ্গল কনখৎহন্নবা কন্সেস্নেল ক্রিদিৎ ফ্লো, পি.এম. কিসান বেনিফিসরীশিংগীদমক অখন্নবা কিসান ক্রিদিৎ কার্দ সেচুরেসন দ্রাইব অমসুং ফার্মরদা অহেনবা রিতর্ন শোইহন্দনবা এগ্রিকলচর প্রদ্যুসকী ইন্ত্রা-স্তেত ত্রেদ অসিসু খন্ন-নৈনবা অদুদা য়াওখিবা মরুওইবা খরনি। ফার্মিংগীদমক অনৌবা লম্বীশিং ফংহন্নবা লৈবাক অসিদা য়ুনিফোর্ম ফ্রেমৱার্ককী ওইথোকপা য়াবশিংদসু খন্ন-নৈনখি। মহৈ-মরোংশিংদা বাইও-তেক্নোলোজিকেল দিবেলপমেন্তশিংগী অফবা অমসুং ফত্তবা মরম নত্ত্রগা প্রদক্তিবিতী হেঙ্গৎপা অমসুং ইনপুৎ কোস্ত হন্থবদসু খন্ন-নৈনখি। মোদেল লেন্দ লীজিং এক্তকী শিংনরিবশিং অমদি অপীকপা অমসুং মর্জিনেল ফার্মরশিংগী ইন্তরেস্ত করম্না ঙাক্কনি হায়বদসু খন্ন-নৈনখি। দিবেলপিং ব্রান্দ ইন্দিয়া, কমোদিতী স্পেসিফিক বোর্দশিং/কাউন্সিলশিং শেমগৎপা অমসুং এগ্রি-ক্লস্তর্স/কন্ত্রেক্ত ফার্মিংবু পুক্নিং থৌগৎপা অসি এগ্রিকচর কমোদিতী এক্সপোর্ত্তা ইনোৎ পীনবা খন্ন-নৈনখিবা মরুওইবা খরনি। এগ্রিকলচর সেক্তরদা তেক্নোলোজী শিজিন্নবা অসি খ্বাইদগী মরু ওই মরমদি মসিদা ঐখোয়গী লৌমীশিংগী কান্ননবগীদমক ভেল্যু চেন পুম্নমক অনলোক তৌনবা পোতেন্সিয়েল লৈরি। প্রধান মন্ত্রীনা খ্বাইদগী অরোইবা মফম ফাওবা তেক্নোলোজী শন্দোকপা অমসুং ঐখোয়গী ফার্মরশিংবু গ্লোবেল ভেল্যু চেন্দা হেন্না কম্পেতিতিব ওইহন্নবা অকনবা ৱাফম থমখি। এগ্রেরিয়ন ইকোনোমীদা ভাইব্রেসী পুরক্নবা, এগ্রিকলচর ত্রেদতা ত্রান্সপরেন্সী পুরক্নবা অমদি ফার্মরশিংদা খ্বাইদগী য়াম্না কানবা ফংহন্নবা এফ.পি.ও.শিংগী থৌদাং মখা তানা চৎশিলহন্নবা ৱারেপ লৌখি। লৌমীশিংবু হেন্না ফবা মমল ফংহন্নবা অমসুং অপাম্বা খনবা য়াননবগীদমক কৈথেলবু লাকশিল্লিবা হৌজিক লৈরিবা আইন নৌনা য়েংশিনবদা অকনবা ৱাফম থমখি।
প্রধানমন্ত্রীনা আইআরআরআই, মহাভীর ফিলিপ্পিন ফাউন্দেসন ভিজিত তৌখ্রে

প্রধানমন্ত্রী শ্রী নরেন্দ্র মোদীনা ঙসি ফিলিপ্পিনগী লোস বনাওসতা লৈবা ইন্তরনেস্নেল রাইস রিসার্স ইনস্তিত্যুত (আইআরআরআই) চৎখ্রে । আইআরআরআই অসি রাইস সাইন্সকী খুথাংদা লাইরবা অমসুং চাবা ফংদবা হন্থহল্লিবা; রাইস ফার্মর অমসুং কঞ্জুমরশিংগী হেল্থ অমসুং ৱেলফেয়র ফগৎহল্লিবা; অমসুং তুংগী মীরোলগীদমক রাইস গ্রো তৌবগী এনভাইরোনমেন্ত অদু ঙাক শেল্লিবা কৎথোক্লবা লময়ানবা ওর্গনাইজেসন অমনি । ইচাও খাংবা ঙম্বা ফৌ মখলশিং; ইকং খাংবা ঙম্বা ফৌ মখলশিং; সেলাইনিতী খাংবা ঙম্বা ফৌ মখলশিং; অমসুং ৱুমেন ফার্মিং কোওপরেতিবশিংগা লোয়ননা আইআরআরআইগী থবকশিং উৎলিবা ফোতো একজিবিসন অমা প্রধানমন্ত্রীনা য়েংশিনখি । পুম্নমকপু কুপশিন্দুনা খাংবা ঙম্বা ফৌ মখলশিংগীদমক অনৌবা প্লোত অমগী সিম্বোলিক গ্রাউন্দ ব্রেকিং অমা প্রধানমন্ত্রীনা অন্দরতুক তৌখি । শ্রী নরেন্দ্র মোদী রেসিলিয়েন্স রাইস ফিল্দ লেবোরেতোরি অদু শঙ্গাবগী খুদম ওইনবা প্লেক অমা মহাক্না মায়খুম হাংদোকখি । আইআরআরআই জিন বেঙ্কতা মহাক্না ভারতকী ফৌ মরু মখল অনি খুদোল তমখি । খোংচৎ মনুং অদুদা, প্রধানমন্ত্রীনা আইআরআরআইদা থবক তৌরিবা তোঙান তোঙানবা ভারতকী সাইন্তিস্তশিংগা লোয়ননা ৱারি শান্নখি । প্রধানমন্ত্রীনা মনিলাদা মহাভীর ফিলিপ্পিন ফাউন্দেসনদশু চৎখি । মসি ভারত অমসুং ফিলিপ্পিনগী মরক্তা মতম শাংনা চৎথরক্লবা হ্যুমেনিতরিয়ান কোওপরেসন প্রোগ্রাম অমনি, অমসুং মসি মনিলাগী ইন্দিয়ান ওরিজিন মেয়োর দা. রামোন বগতসিংহনা হৌদোকখি । মহাভীর বিক্লাং সাহিত্য সমিতীগী মতেংগা লোয়ননা লিংখৎখিবা অসিনা লৈত লাইরবা এম্পুতীশিংদী জয়পুর ফুতকী য়ুমগী লৈতেং ওইবা পোৎলমশিংদা মতেং ওইরি । জয়পুর ফুতনা কান্নবা ফংহল্লবা মীওইশিং অদুগা লোয়ননা প্রধানমন্ত্রীনা উন্নদুনা ৱারি শান্নখি ।
প্রধানমন্ত্রীনা মাধব দাস পার্ক, লাল কিলাদা  পাংথোকপা দশেরাগী থৌরমদা শরুক য়াখ্রে, মীয়ামদা জাতিগীদমক্তা কান্নরবা থৌদাং য়ানবগীদমক ‘ৱাশক’ লৌনবা পুক্নীং থৌগৎখ্রে

প্রধানমন্ত্রী শ্রী নরেন্দ্র মোদীনা ঙসি দিল্লীগী লাল কিলাদা লৈবা মাধব দাস পার্ক্তা পাংথোকপা দশহেরাগী কুম্মৈদা শরুক য়াখ্রে। মীয়ামদা ৱা ঙাংলদুনা প্রধানমন্ত্রীনা মীপুম খুদিংমক্তা ২০২২ ফাওবগী মনুংদা লৈবাক অসিনা ৭৫শুবা নীং তম্বা চহি পাংথোকপদা লৈবাক অসিগীদমক্তা কান্নরবা থৌদাং য়াননবা ‘সংক্লপ’ (ৱারেপ) লৌননবা পুক্নীং থৌখৎখি। প্রধানমন্ত্রীনা হায়খি, “ভারতকী কুম্মৈশিং অসি শুপ্নগী থৌদোক অমা খক্তা নত্তে, অদুম ওইনমক খুন্নাই অসিবু তম্বীনবা পাম্বৈ অমসুনি, কুম্মৈশিংনা ঐখোয়দা খুন্নাই অসিগী মগুনশিং খঙহল্লি, মখোয়না কাংলুপ অমত্তা ওইনা হিংমিন্ননবসু তম্বী।” প্রধানমন্ত্রীনা হায়খি মদুদি কুম্মৈশিং অসিনা ঐখোয়গী অপুনবা থৌনা, খুন্নাইগী নাৎশিংগী মমল অমসুং ইনাক খুল্লবা চৎনবীশিং অসিবু মশক খঙহল্লি। মসিদা নত্তনা মখোয় লৌবুক, তুরেল, চীং, মহৌষানচিংবগসু লোইনরি। থৌরম অদুদা প্রধানমন্ত্রীনা রাবন, কুমভকর্ণ অমসুং মেঘনাদগী শক্তমসিং মৈ থাবসু য়েংখি।
কিরগিজগী রাস্ত্রপতিগা লোয়ননা প্রধান মন্ত্রীগী মীফম

কিরগিস্তানগী রাস্ত্রপতি শ্রী সুরোনবে শারিপোবিচ জীনবেকোবনা ২০১৯গী মে ৩০দা নই দিল্লীদা প্রধান মন্ত্রী শ্রী নরেন্দ্র মোদীনা ৱাশক লৌবগী থৌরমদা মগুন হেঙ্গৎহনখ্রে। কিরগিস্তান হৌজিক হৌজিক সংহাই কোওপরেসন ওর্গনাইজেসনগী লুচিংবা অমদি সেন্ত্রেল এসিয়াদা ভারতকী মরুওইবা পার্তনর ওইরি। রাস্ত্রপতি জীনবেকোবনা প্রধান মন্ত্রীগী মফমদা নুংঙাইবা ফোংদোকখি অমদি ২০১৯গী জুন ১৩-১৫দা পাংথোক্কদৌরিবা এস.সি.ও.গী মীফম অমসুং লৈবাক অনিগী ওইবা খোংচৎ অমগীদমক কিরগিস্তানদা লাকপীনবা তৌখিবা বার্তন অদু নৌহৌনা নীংশিংখি। ভারত অমসুং কিরগিস্তানগী মরক্তা মরূপ ওইবগী অফবা মরী অদু নৌহৌনা নীংশিংলদুনা হৌখিবা চহী খরদা লৈবাক অনিগী মরক্তা তেংবাং পীনবা হেঙ্গৎলকপদা প্রধান মন্ত্রীনা অপেনবা ফোংদোকখি। মহাক্না ৱাশক লৌবগী থৌরমদা শরুক য়াবীবগীদমক রাস্ত্রপতি জীনবেকোবপু থাগৎপা ফোংদোকখি অমদি কিরগিস্তানদা লাক্নবা বার্তন অদুগীদমক তৌবীমল খঙবা উৎখি অমদি খোংচৎ অদু খৌরাংনা ঙাইরি হায়না ফোংদোকখি।
মন্ত্রী-মন্দলনা সেন্ত্রেল লিস্ততা অদর বেকৱার্দ ক্লাসশিংগী মনুংদা লৈবদা সব-কেতগোরাইজেসন ইসু তৌবা য়েংশিন্নবা কন্সতিত্যুসনগী আর্তিকল ৩৪০গী মখাদা শেমখিবা কম্মিসনগী মতম শাংদোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ঙসি ফমখিবা কেন্দ্রগী মন্ত্রী-মন্দলনা সেন্ত্রেল লিস্ততা অদর বেকৱার্দ ক্লাসশিংগী (ও.বি.সি.শিং)গী মনুংদা লৈবদা সব-কেতগোরাইজেসন ইসু তৌবা য়েংশিন্নবা কন্সতিত্যুসনগী আর্তিকল ৩৪০গী মখাদা শেমখিবা কম্মিসনগী মতম অসি জুলাই ৩১, ২০২১দগী জনুৱারী ৩১ ২০২২ ফাওবা থা ৬ অমগা শাংদোকপদা অয়াবা পীখ্রে। কান্নবা তেনর শাংদোকপগী প্রপোজ তৌখিবা অমসুং তর্ম ওফ রিফরেন্সতা হাপচিনবা অসিনা “কম্মিসন” অসিনা তোঙান তোঙানবা স্তেক হোল্দরশিংগা লোইননা খন্নরবা মতুংদা ও.বি.সি.শিংগী সব-কেতগোরাইজেসন ইসু তৌবগী পুম্নমক শুনা য়াওরবা রিপোর্ত অমা পীখৎপা ঙমহল্লগনি। ইমপ্লিমেন্ত তৌবগী মতম: “কম্মিসন”গী মতম ৩১.৭.২০২১দগী ৩১.০১.২০২২ ফাওবা থা ৬ অমগা শাংদোকপগী ওর্দর অসি রাস্ত্রপতিগী অয়াবা য়াওরগা নোতিফাইদ তৌগনি।
প্রধানমন্ত্রী তেকানপুরদা থুংখ্রে, দিজিপিশিং অমসুং আইজিপিশিংগী মীফমদা শরুক য়াখ্রে

পুলিসকী দাইরেক্তর জেনরেলশিং অমসুং পুলিসকী ইন্সপেক্তর জেনরেলশিংগী মীফমদা শরুক য়ানবগীদমক্তা ঙসি প্রধানমন্ত্রী শ্রী নরেন্দ্র মোদী মধ্য প্রদেশকী তেকানপুরদা লৈবা বিএসএফ একাদমিদা থুংলরে । নুমীৎ চুপ্পা অমা মফম অদুদা সেক্যুরিতিগা মরি লৈনবা তোঙান তোঙানবা হিরমশিংদা প্রজেন্তেসনশিং অমসুং কান্নরবা খন্ন-নৈনবা কয়া পাংথোকখি । হৌখিবা চহি অহুম অদুগী মনুংদা লৌখিবা ৱারেপশিংগী ইমপ্লিমেন্তেসন স্তেতস অদুদশু প্রজেন্তেসন অমা লানথোকখি । চাকলেন চারবা মতুং, প্রধানমন্ত্রীনা ওফিসারশিংগী খনগৎলবা কাংবু অমগা লোয়ননা স্পেসিফিক সেক্যুরিতী অমসুং পুলিসিং ইশুশিংদা খন্ন-নৈনবদা মীৎয়েং থমখি । প্রধানমন্ত্রীগী মীফম অদু পুং মাপল হেন্না চৎথখি । অঙনবদা প্রধানমন্ত্রীনা বিএসএফ একাদেমি অদুদা অনৌবা বিলদিং মঙা শঙ্গাবগী খুদম ওইগদবা প্লেক অমগী মায়খুম হাংদোকখি । খন্ন-নৈনবা অদু হয়েং ফাওবা চৎথখিগনি, প্রধানমন্ত্রীনা দিল্লি পাংদ্রিঙৈগী মাংওইননা হয়েং নুংথিল মীফম অদুগী লোইশিনবগী থৌরমদা ৱা ঙাংগনি ।
হরিকেন আইয়ন্না মরম ওইরগা পুন্সি কয়া মাঙখিবদা পি.এম.না রাস্ত্রপতি জো বাইদেনগী মফমদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা য়ুনাইতেদ স্তেত্সকী রাস্ত্রপতি, জো বাইদেনগী মফমদা হরিকেন আইয়ন্না মরম ওইরগা পুন্সি কয়া মাঙখিবা অমদি অমাঙ অতা থোকহনখিবদা অৱাবা অমদি মিনুংসি ফোঙদোকখ্রে‍। প্রধান মন্ত্রীনা ত্বীত তৌখিবদা; “হরিকেন আইয়ন্না মরম ওইরগা পুন্সি কয়া মাঙখিবা অমদি অমাঙ অতা থোকহনখিবদা @POTUS @JoeBiden গী মফমদা অৱাবা অমদি মিনুংশি ফোঙদোকচরি‍। লাংফমগী মতম অসিদা য়ুনাইতেদ স্তেত্সকী মীয়ামগী অৱাবদা ঐখোয়না শরুক য়াজরি‍।”
পি.এম.না ক্লাস ১০গী মহৈরোইশিংবু সি.বি.এস.ই.গী একজামিনেসন্দা মায় পাক্না লানখিবদা হরাওবা ফোংদোকখ্রে

প্রধান মন্ত্রী শ্রী নরেন্দ্র মোদীনা ক্লাস ১০গী মহৈরোইশিংবু সি.বি.এস.ই.গী একজামিনেসন্দা মায় পাক্না লানখিবদা হরাওবা ফোংদোকখ্রে। মহাক্না মহৈরোইশিংদা মখোয়গী তুংগী পুন্সিদা কন্না হোৎননবা য়াইফ পাউজেল পীখ্রে। ত্বীত অমদা, প্রধান মন্ত্রীনা হায়খি, “সি.বি.এস.ই.গী একজামিনেসন্দা মায় পাক্না লানখিবা ঐহাক্কী নহা ওইরিবা মরুপশিংদা হরাওবা ফোংদোকচরি। মখোয়গী তুংগী পুন্সিদা কন্না হোৎননবা য়াইফ পাউজেল পীজরি”।
শ্রী লঙ্কাগী প্রধান মন্ত্রী মহিন্দা রাজাপক্ষা দিল্লীদা থুংলরে

শ্রী লঙ্কাগী প্রধান মন্ত্রী মহিন্দা রাজাপক্ষা ঙসি নুমিদাংৱাইরম নই দিল্লীদা থুংলরে। ঐখোয়গী প্রধান মন্ত্রীগী বার্তন্দা ২০২০গী ফেব্রুৱারী ৮দগী ১১ ফাওবা মহাক রাজ্যগী খোংচৎ অমদা ভারত্তা লাকপনি। শ্রী লঙ্কাগী প্রধান মন্ত্রীনা মফম অসিদা অৱাংবা থাক্কী মীহুৎ কাংবু অমা লোইনরক্লি। ফেব্রুৱারী ৮ অসি মরুওইবা এঙ্গেজমেন্ত নুমীৎনি মদুদা মহাক্না প্রধান মন্ত্রীগা লোয়ননা দেলেগেসনগী থাক্তা ৱারী শানগনি। মহাক্না ঐখোয়গী রাস্ত্রপতিগসু উনদুনা ৱারী শানগনি অমসুং অয়ুক্তা মপাল থৌরম পুবা মন্ত্রীনা শ্রী লঙ্কাগী প্রধান মন্ত্রীগা উনদুনা ৱারী শানগনি। দিল্লীদা মহাক্কী ওফিসিয়েল এঙ্গেজমেন্তকী মতুংদা শ্রী লঙ্কাগী প্রধান মন্ত্রীনা কলোম্বোদা হনখিদ্রিঙৈ মাংওইননা বরানসি, সর্নাথ, বোধ গয়া, তিরুপতিদা চৎকনি। লৈবাক অনিগী মরক্তা অৱাংবা থাক্কী খোংচৎশিংগী পরিং অমা লৈখ্রে। রাস্ত্রপতি গোতাবায়ানা মীখল মায় পাক্লবা মতুং রাস্ত্রপতিগী ফম হেক পায়বগা মহাক্কী অহানবা খোংচৎকী পন্থুংফম ওইনা ভারতপু খনখি।
প্রধান মন্ত্রীনা বরানসীদা ‘কাশী এক রুপ অনেক’কী থৌরমদা শরুক য়াখ্রে

প্রধান মন্ত্রী শ্রী নরেন্দ্র মোদীনা ঙসি হায়খ্রে মদুদি সরকারনা দোলর ত্রিলিয়ন ৫গী ইকোনোমীগী পান্দম ফংনবগীদমক মখা তানা ৱারেপ লৌখিগনি। বরানসীদা ঙসি নুমিৎয়ুংবা মতুং পাংথোকপা থৌরম অমদা ৱা ঙাংলদুনা মহাক্না হায়খি মদুদি ত্রেদিস্নেল হেন্দিক্রাফ ৱার্করশিং, আর্তিসানশিং, এম.এস.এম.ই.শিং মপাঙ্গল কনখৎহনবনা পান্দম ফংবদা মতেং ওইগনি। প্রধান মন্ত্রী শ্রী নরেন্দ্র মোদীনা বরানসীগী বরা লালপুরদা দীন দয়াল উপাধ্যায় ত্রেদ ফেসিলিতেসন সেন্তরদা পাংথোকপা ‘কাশী এক রুক অনেক’ হায়না মিংথোনবা থৌরমদা শরুক য়াখি। থৌরম অদুগী মনুংদা মহাক্না উত্তর প্রদেশকী অতোপ্পা জিলাশিং অমসুং কাশীগী ৱেভরশিং অমসুং হেন্দিক্রাফমেনশিংনা পুথোকপা তোঙান তোঙানবা পোত্থোকশিংগী একজিবিসন অমা য়েংখি। মহাক্না ৱান দিস্ত্রিক্ত ৱান প্রদক্তকী মখাদা হেন্দলুম, পিঙ্ক মীনাকরী, উগী শান্নপোৎ, চান্দৌলী ব্লেক রাইস, কনৌজকী পর্ফিয়ুম, মোরাদাবাদকী মেতেল ক্রাফ, আগ্রাগী শাউনগী খোংউপশিং, লখনৌগী চিকনকারী অমসুং অঝমগরকী ব্লেক পোত্তরী য়েংশিনখিবতা নত্তনা আর্তিসানশিং অমসুং ক্রাফমেনশিংগা লোয়ননা উনদুনা ৱারীসু শানখি। মহাক্না আর্তিসানশিং অমসুং ক্রাফমেনশিংদা কিৎশিং অমসুং শেলগী তেংবাংসু য়েন্থোকখি। ইন্তর্নেস্নেল মার্কেৎতা ভারতকী পোত্থোকশিংগীদমক অহেনবা খুদোংচাবশিং শেমগৎপদা অনৌবা খোংথাং কয়া লৌখৎপগীদম মহাক্না উত্তর প্রদেশ সরকারবু থাগৎপা ফোংদোকখি। উত্তর প্রদেশ সরকারগী ৱান দিস্ত্রিক্ত ৱান প্রদক্তগুম্বা প্রোগ্রামশিংনা মরম ওইদুনা হৌখিবা চহী অনীদা উত্তর প্রদেশতগী এক্সপোর্ত তপ্না তপ্না হেঙ্গৎলক্লি হায়না প্রধান মন্ত্রীনা ফোংদোকখি। লৈবাক অসিনা উত্তর প্রদেশকী পোত্থোকশিংদগী কানবা ফংবতা নত্তনা ওনলাইন মার্কেৎকী থোংদা মালেমগী অতোপ্পা মফমশিংদসু য়ৌরগনি হায়না মহাক্না ফোংদোকখি। মহাক্না হায়খি মদুদি হৌখিবা চহী অনীদা উত্তর প্রদেশ ইন্সতিত্যুৎ ওফ দিজাইন্না জিলা ৩০দগী আর্তিসান ৱেভর ৩৫০০ হেনবদা মতেং পীখ্রে। ৱার্কর ১০০০ হেনবদা তুলকিৎশিংসু পীখ্রে। মহাক্না ৱেভরশিং, আর্তিসানশিং, হেন্দিক্রাফমেনশিং অসিনচিংবশিংদা তেংবাং পীনবগীদমক উত্তর প্রদেশ ইন্সতিত্যুৎ ওফ দিজাইন্না হোৎনরিবশিং অদু থাগৎপা ফোংদোকখি। ২১শুবা চহীচাগী দিমান্দশিং মতুং ইন্না ভারত্তা শাবা পোত্থোকশিংগী মগুন হেঙ্গৎহনবগী দরকার ওইবা অদুদা অকনবা ৱাফম থম্লদুনা প্রধান মন্ত্রীনা হায়খি মদুদি ঐখোয়গী ত্রেদিস্নেল ইন্দস্ত্রীশিংদা ইন্সতিত্যুসনগী ওইবা তেংবাং, শেল-থুমগী ওইবা তেংবাং, অনৌবা তেক্নোলোজী অমসুং মার্কেতিং ফেসিলিতেত ফংহনবা মথৌ তাই। হৌখিবা চহী ৫দগী মায়কৈ অসিদা ঐখোয়না হোৎনরি হায়না মহাক্না হায়খি। ইন্দস্ত্রীশিং অমসুং ৱেল্থ ক্রিয়েতরশিং ফেসিলিতেত তৌনবা পায়খৎলিবা খোংথাং কয়া পল্লদুনা প্রধান মন্ত্রীনা হায়খি মদুদি চহী অসিগী বজেতনা মেনুফেকচরিং অমসুং ইজ ওফ দুয়িং বিজিনেসতা ইনোৎ চাউনা পীরি। মহাক্না হায়খি লুপা কোতি ১৫০০ কায়খোকপগা লোয়ননা নেস্নেল তেক্নিকেল তেক্সতাইল মিসন প্রপোজ তৌখ্রে। মহাক্না হাখি মদুদি উত্তর প্রদেশতা দিফেন্স কোরিদোরগীদমক লুপা কোতি ৩৭০০কী প্রোভিজনসু শেম্লে। কোরিদোর অসিদগী অপীকপা ইন্দস্ত্রীশিংনা কানবা ফংগনি অমসুং মসিনা অনৌবা এম্প্লোইমেন্তকী খুদোংচাবসু শেম্লগনি। প্রধান মন্ত্রীনা ফোংদোকখি মদুদি সরকারদা পোৎ-চৈশিং য়োনবদা অপীকপা ইন্তরপ্রাইজশিংগীদমক জি.ই.এম. (গবর্নমেন্ত ই-মার্কেৎপ্লেস)না হেন্না লাইথোকহল্লে। য়ুনিফাইদ প্রোক্যুরমেন্ত সিস্তেম শেমগৎপনা সিঙ্গল প্লেৎফোর্ম অমদা অপীকপা ইন্দস্ত্রীশিংদগী পোৎ-চৈশিং অমসুং সর্বিসশিং সরকারনা তুংদা ফংবা ঙমহল্লগনি।
গুজরাতকী দান্দিদা প্রধান মন্ত্রীনা নেস্নেল সোল্ত সত্যগ্রহ মেমোরিয়েল জাতিদা খুৎশিন্নখ্রে

প্রধান মন্ত্রী শ্রী নরেন্দ্র মোদীনা ঙসি মহাত্মা গান্ধীগী লৈখিদবা নুমিৎ অসিদা গুজরাতকী নবসারী জিলাদা নেস্নেল সোল্ত সত্যগ্রহ মেমোরিয়েল জাতিদা খুৎশিন্নখ্রে। মেমোরিয়েল সাইত্তা মহাক্না মহাত্মা গান্ধী অমসুং ব্রিতিসকী লোগী মায়োক্তা সমুদ্র ঈশিংদগী থুম শেম্নবা ১৯৩০দা পুৱারী ওইরবা দান্দি সোল্ত মার্চ মনুংদা মহাক্কা লোয়ননা চৎখিবা সত্যগ্রহিস ৮০গী মীতমসু মায়খুম হাংদোকখি। মেমোরিয়েল অসিদা পুৱারী ওইরবা ১৯৩০গী থুমগী খোংচৎকী তোঙান তোঙানবা থৌদোকশিং অমসুং ৱারীশিং য়েকথোক্লিবা নেরেতিব ম্যুরেল ২৪সু য়াওরি। মেমোরিয়েল কমপ্লেক্স অসিগী দরকার ওইবা ইনর্জী অদু ফংনবা সোলর ত্রীশিং ইন্তোল তৌরি। প্রধান মন্ত্রীনা মেমোরিয়াল অসিগী অকোয়বদা চৎতুনা য়েংখি। মীয়ামগী মীফম অমদা ৱা ঙাংলদুা প্রধান মন্ত্রীনা মেমোরিয়েল অসিগীদমক থবক শুখিবা মখোয়শিং অদুবু থাগৎপা ফোংদোকখি। প্রধান মন্ত্রীনা হায়খি, “মেমোরিয়েল অসিনা নীং তমহন্নবগীদমক ঐখোয়গী লৈবাক অসিগী মীয়াম্না চাউনা কত্থোকখিবা অদু ঐখোয়বু নীংশিংহল্লি।” দান্দি মেমোরিয়েলনা মহাত্মা গান্ধীগী অগ্রহ, স্বচ্ছগর অমসুং সত্যগ্রহগী ৱাখল্লোনশিং মনুং চল্লি অমদি লাক্কদৌরিবা নুমিৎশিংদা লমকোইবশিংগী মরুওইবা পুক্নিং চিংশিনফম মফম অমা ওইরগনি হায়না মহাক্না মখা তাখি। প্রধান মন্ত্রীনা হায়খি, “গান্ধীজীগী লিগেসী অদু মাংলোমদা পুখৎনবা হোৎনবা অমা ওইনা ঐখোয়গী সরকারনা খাদিগা মরী লৈনবা ইন্সতিত্যুসন চাউরাক্না ২০০০ মোর্দনাইজ তৌরে। মসিনা ক্রাফমেন অমসুং ৱার্কর লাখ কয়াদা কানবা ফংহল্লে। খাদি অসি হৌজিক্তি ফেসনগী স্তেতমেন্ত অমা ওইবা খক্তা নত্তনা নুপীদা শক্তী শিন্নবগী খুদম অমসু ওইরি”। নিংতম লান্থেংদা স্বদেশিনা য়াম্না মরুওইবা থৌদাং অমা লৌখি, মতৌ অদুম্না, হেন্দলুমনা পোভর্তী হন্থহনবদা খুৎলাই ওইরগনি। হেন্দলুম প্রমোৎ তৌনবা সরকারনা চহী খুদিংগী ওগস্তকী তাং ৭পু হেন্দলুম দে হায়না পালন তৌনবা লাওথোকখ্রে হায়না মহাক্না মখা তাখি। স্বচ্ছতাগীদমক গান্ধীজীনা পায়খৎলম্বা মরুওইবা অদু পল্লদুনা প্রধান মন্ত্রীনা হায়খি মদুদি ঐখোয়না লু-নানবা ভারত অমগীদমক অদুগুম্লবা ভেল্যুশিং অদু লৌশিনলি। স্বচ্ছ ভারত অভিয়ানগী ইম্পেক্ত অসিনা খুঙ্গংগী লমদমদা লু-নানবগী চাং চাদা ৩৮ ওইরম্বা অদু ২০১৪দা এন.দি.এ. সরকারনা শক্তি পায়রকপদগী হৌজিক্তি চাদা ৯৮ য়ৌরে। ক্লিন কুকিং ফ্যুএলদগী ইলেক্ত্রিসিতী অমসুং হেল্থকেয়ারদগী ফাইনান্সিয়েল সর্বিসশিং ফাওবা খুঙ্গংশিংদা দরকার লৈবা এমেনিতীশিং পুরক্নবা মহাক্না হোৎনরিবশিং অদু হন্না-হন্না পল্লদুনা প্রধান মন্ত্রীনা হায়খি মদুদি মসি ঐখোয়গী মিসনগী মনুং চল্লি অমদি গ্রামুদে তু ভারাতুদেগী ৱাখল্লোন্নি। প্রধান মন্ত্রী নোংমগী ওইবা খোংচৎতা গুজরাত্তা লাক্লি। ঙসাই অঙনবা মতমদা প্রধান মন্ত্রীনা সুরত্তা সুরত এয়ারপোর্তকী তর্মিনেল বিলদিং পাকথোক চাউথোকহন্নবা উরেপ উয়ুং তমখি অমদি মশিং য়াম্লবা দিবেলপমেন্ত প্রোজেক্তশিং শঙ্গাখি। মহাক্না স্তেত ওফ দি অর্ত রাসিলাবেন সেবান্তিলাল ভেনস হোস্পিতাল, সুরতসু জাতিদা খুৎশিন্নখি। প্রধান মন্ত্রীনা সুরত্তা ন্যু ইন্দিয়া য়ুথ কনক্লেবতসু ৱা ঙাংখি।
শ্রী অজিৎ জোগী লৈখিদবদা প্রধান মন্ত্রীনা অৱাবা ফোংদোকখ্রে

ছতিসগরগী হান্নগী মুখ্য মন্ত্রী শ্রী অজিৎ জোগী লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে । প্রধান মন্ত্রীনা হায়খি, “শ্রী অজিৎ জোগী মীয়ামগী থবক তৌবা পামখি । পামজবা অসিনা মহাক ব্যুরোক্রেৎ অমা ওইনা অমসুং রাজনীতিগী লুচিংবা অমা ওইনা থবক কন্না তৌখি । মরুওইনা ত্রাইবেল ফুরুপশিং য়াওনা লায়রবা মীওইশিংগী পুন্সিদা অফবা অহোংবা অমা পুরক্নবা মহাক্না কন্না হোৎনখি । মহাক লৈখিদবা অসিনা ৱাহল্লে । মহাক্কী ইমুং-মনুংগী অৱাবদা শরুক য়াজরি । ইংনা পোত্থাবা ওইরসনু”।
গ্লাসগোগী সি.ও.পি.২৬কী সাইদলাইন্সতা প্রধান মন্ত্রী অমদি য়ু.কে.গী প্রধান মন্ত্রীগী বাইলেতরেল মীফম

১. ২০২১গী নবেম্বর ১দা পাংথোকপা গ্লাসগোগী সি.ও.পি.২৬ ৱার্ল্দ লিদর্স সম্মিতকী সাইদলাইন্সতা প্রধান মন্ত্রী শ্রী নরেন্দ্র মোদীনা ইকাই খুম্নরবা য়ুনাইতেদ কিংদমগী প্রধান মন্ত্রী, বোরিস জোন্সন এম.পি.গা উন্নখি৷ ২. সি.ও.পি.২৬ অসি মাই পাক্না শিনবগীদমক মদি ক্লাইমেত চেঞ্জ মিতিগেসন অমসুং এদাপ্তেসনগীদমক গ্লোবেল এক্সন লৌখৎপদা লমজিংবগীদমক প্রধান মন্ত্রী জোন্সনবু প্রধান মন্ত্রীনা থাগৎপা ফোংদোকখি৷ ক্লাইমেত ফাইনান্স, তেক্নোলোজী, ইন্নোবেসন অমসুং এদাপ্তেসন গ্রীন হাইদ্রোজেন, আই.এস.এ. অমদি সি.দি.আর.আই.গী মখাদা পাইখৎখিবা জোইন্ত ইনিসিয়েতিবশিং য়াওনা রেনিৱেবল অমসুং ক্লিন তেক্নোলোজীশিংদা য়ু.কে.গা নক্না চৎমিন্নদুনা থবক তৌমিন্ননবা ভারতনা হোৎনরিবা অদু মহাক্না হঞ্জিন-হঞ্জিন পনখি৷ ৩. রোদমেপ ২০৩০ প্রাইয়োরিতীশিং মরু ওইনা ত্রেদ অমসুং ইকোনোমীদা, মীয়ামগী মরক্তা, হেল্থ, দিফেন্স অমসুং সেক্যুরিতী এরিয়াশিংদা চৎনরিবা অদু প্রধান মন্ত্রী অনিনা য়েংশিনখি৷ এফ.তি.এ. নেগোসিয়েসনশিং হৌদোকপদা লৌখৎখিবা খোঙথাংশিং য়াওনা এনহান্স ত্রেদ পার্তনরশিপ লৈহনবদা ফংলিবা প্রোগ্রেস অদুদা মখোয়না অপেনবা ফোংদোকখি৷ ৪. আফগানিস্তান, কাউন্তর-তেরোরিজম, ইন্দো-পেসিফিক, সপ্লাই চেন রিসাইলেন্স অমসুং পোস্ত-কোবিদ গ্লোবেল ইকোনোমিক রিকোভরী য়াওনা রিজনেল অমসুং গ্লোবেল চেলেঞ্জশিংসু লিদর অনিমক্না খন্ন-নৈনখি৷ ৫. প্রধান মন্ত্রী জোন্সনবু অথুবা মতমদা ভারত্তা তরাম্না ওক্নিংবগী অপাম্বা অদু প্রধান মন্ত্রীনা হঞ্জিন-হঞ্জিন ফোংদোকখি৷
মেত্রো অমসুং নবরাত্রি উৎপা দিভিও প্রধান মন্ত্রীনা য়েংহনখ্রে

বি.জে.পি গুজরাতনা নম্বা মেত্রো অমসুং নবরাত্রি উৎপা অমসুং গুজরাত বিকাস মোদেলগী থবকশিং উৎপা নুংঙাইরবা অতেনবা দিভিও অমা প্রধান মন্ত্রী শ্রী নরেন্দ্র মোদীনা য়েংহনখ্রে। বি.জে.পি গুজরাতকী ত্বিৎ অমা পল্লদুনা, প্রধান মন্ত্রীনা ত্বিৎ তৌখি: “মেত্রো অমসুং নবরাত্রি.. অহমেদবাদকী হরাও-তয়াম্বা শরুক অনি হেনগৎলে!"
মন্ত্রীমন্দলনা ভারত অমসুং জোর্দানগী মরক্তা কস্তম্স মেতরশিংদা কোওপরেসন অমসুং ম্যুচুয়েল এদমিনিস্ত্রেতিব এসিসতেন্সকী এগ্রীমেন্তা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং জোর্দানগী মরক্তা কস্তম্স মেতরশিংদা কোওপরেসন অমসুং ম্যুচুয়েল এদমিনিস্ত্রেতিব এসিসতেন্সকী এগ্রীমেন্ত অমা খুৎয়েক পীনবা অমসুং রেতিফাই তৌবদা অয়াবা পীখ্রে। এগ্রীমেন্ত অসিনা কস্তম্স ওফেন্সশিং ঙাকথোকপা অমসুং ইনভেস্তিগেসন তৌনবগীদমক মরি লৈনবা ই-পাও ফংহনবদা মতেং ওইরগনি । এগ্রীমেন্ত অসিনা লৈবাক অনিগী মরক্তা লালোন ইতিক তৌবদা হেন্না লাইথোকহল্লগনি হায়বগী থাজবশু থম্লি । য়ুমফম: এগ্রীমেন্ত অসিনা লৈবাক অনিগী কস্তম্স ওথোরিতিশিংগী মরক্তা ইনফোর্মেশন অমসুং ইন্তেলিজেন্স সেয়ার তৌনবগীদ্ক লেগেল ফ্রেমৱার্ক অমা ফংহল্লগনি । এগ্রীমেন্ত অসিগী ৱারোলশিং অসি কস্তম্স এদমিনিস্ত্রেসন অনিমক্না পুল্লপ পুন্না ফাইনেলাইজ তৌখি ।
প্রধান মন্ত্রী মোদীনা নেস্নেল দিজিতেল হেলথ মিসনগী চাওখৎ থৌরাং য়েংশিন্নবা অৱাংবা থাক্কী মীফমদা সভাপতি ওইখ্রে

প্রধান মন্ত্রী শ্রী নরেন্দ্র মোদীনা নেস্নেল দিজিতেল হেলথ মিসন (এন.দি.ঐচ.এম.)গী চাওখৎ থৌরাং য়েংশিন্নবা অৱাংবা থাক্কী মীফমদা সভাপতি ওইখ্রে। ২০২০গী ওগস্তকী ১৫গী ইন্দিপেন্দেন্স দেগী ৱা ঙাংবদা ইকাই খুম্নরবা প্রধান মন্ত্রীনা এন.দি.ঐচ.এম. হৌদোকপগী থৌরম অসি লাওথোকখিবনি। হায়রিবা মতম অসিদগী দিজিতেল মোদ্যুলশিং অমসুং রেজিস্ত্রীশিং অসি চাওখৎলক্লি অমদি পান্দম অসি য়ুনিয়ন তেরিরোরী ৬তা পাংথোক্লি। হৌজিক ফাওবদা চাওরাক্না হেলথ আই.দি. লাখ ১১.৯ শেমখ্রে অমসুং ফম্বাক অসিদা দোক্তর ৩১০৬ অমসুং খুদোংচাবা ১৪৯০ রেজিস্তর তৌখ্রে। মিয়েং অম থমদুনা দিজিতেল হেলথকীদমক মীয়ামগী ওইবা আই.তি, নেতৱার্ক অমা ওইবা য়ুনিফইদ হেলথ ইন্তরফেস (য়ু.ঐচ.আই.) হৌদোকপা মথৌ তাই। হায়রিবা অসিনা পব্লিক অমসুং লনাইগী পাম্বৈ অমা ওইহল্লগনি অমসুং নেস্নেল দিজিতেল হেলথ ইকোসিস্তেমগূ শরুক অমা ওইহল্লগনি। হায়রিবা অসিনা শিজিন্নরিবা মীওইশিংনা থিবা, বুক তৌবা অমসুং তঙাইফদনা হেলকেয়রদা চংগদবা খুদম ওইনা তেলে-কন্সনতেন্তেসন নত্ত্রগা লেবোরোতরী তেস্ত ফংহগনি। সিস্তেম অসিনা হান্না খন্দোক্লবা হেলকেয়র খক্তমক ইকোসিস্তেম অসিদা য়াওবা য়াগনি। মসিনা মীয়ামগীদমক মীয়ামগীদমক অনৌবা পুথোকপা অমসুং মখল কয়াগী ওইবা দিজিতেল হেলথ তেক রিবোলুসন অমা পুথোকপা য়াগনি। অসিগুম্বা মওং অসিনা হেলকেয়র ইনফ্রাস্ত্রকচর অমসুং হুমেন রিসোর্সশিং অসি লৈবাক অসিদা হেন্ন মথৌ পাংথোকপা ঙমগনি। নেস্নেল পেমেন্ত কোর্পোরেসন ওফ ইন্দিয়া (এন.পি.সি.আই.)না শেমগৎপা য়ু.পি.আই. ই.-ভোচরগী ৱাখল্লোলসু খন্নখি। হায়রিবা মসিগী দিজিতেল পেমেম্তগী মওং অসিনা ফাইনান্সিএল ত্রান্সেক্সনস অসি শিজিন্নবা পাম্লিবশিংনা শিজিন্নবা য়াগনি। হায়রিবা অসিনা সরকারনা পান্দম থম্লিবা স্কীমশিং অসি পাংথোকপদা মথৌ নিংথিনা তৌগনি। এন.দি.ঐচ.এম.গী মখাদা থবক থৌরম কয়া অমা পাকথোক-চাওথোক্নবা অথুবা মতমদা খোঙথাংশিং পায়খৎনবা প্রধান মন্ত্রীনা য়াথং পীখ্রে। প্রধান মন্ত্রীনা হায়খি হকশেলগী থবক থৌরমশিং কয়া অমা ফংহন্নবা মীয়ামদা এন.দি.ঐচ.এম.না ইজ ওফ লিবিং পুরক্লগনি। মহাক্না হায়খি মদুদি তেক্নিকেল প্লেতফোর্ম অমসুং রেজিস্ত্রী তৌবা অসিনা তঙাইফদনা চংদবা য়াদবা মচাক অমা ওইবনা, লৈবাক অসিদা থবক থৌরমশিং ফংহন্দুনা হায়বদি দোক্তরগা তান্নবা, লেবকী থবকশিং ফংহনবা তেস্ত রিপোর্ত য়ৌহনবা নত্ত্রগা দোক্তরদা দিজিতেল ওইনা হেলথ রেকোর্দ ফংহনবা অমসুং হায়রিবা মথক্তা পিরিবা থবকশিং অসিদা দিজিতেল ওইনা ফংহনবা অসিনি। মহাক্না এন.ঐচ.এ.গা লোয়ননা হেলথ মিনিস্ত্রী অমসুং ইলেক্ত্রোনিক্স অমসুং আই.তি. মতেং পীননবা লমজিংলি।
অহানবা ক্বাদ লীদর্স’ ভর্চ্যুএল সম্মিৎ

প্রধান মন্ত্রী শ্রী নরেন্দ্র মোদীনা ওস্ত্রেলিয়াগী প্রধান মন্ত্রী স্কোৎ মোরিসন অমসুং জপানগী প্রধান মন্ত্রী য়োশিহিদে সুগা অমসুং য়ু.এস.এ.গী রাস্ত্রপতি জোসেফ আর. বাইদেনগা লোইননা মার্চ ১২, ২০২১দা ভর্চ্যুএল ওইনা পাঙথোক্কদবা অহানবা লীদর্স’ সম্মিৎ ওফ দি ক্বাদ্রিলেতরেল ফরেমৱার্ক্তা শরুক য়াগনি। লুচিংবশিংনা অপুনবগী ওইনা মীৎয়েং চংলিবা রিজনেল অমসুং গ্লোবেলগী সমস্যাশিং খন্নগনি, অমসুং অপনবা লৈতবা অমসুং ইনক্লুসিব ওইবা ইন্দো-পেসিফিক রিজন অমা ওইহন্নবা পুন্না থবক তৌমিন্নবা য়াবা লমশিংগী মতাংদা ৱাখল্লোন ফোঙদোক্নগনি। সম্মিৎ অসিনা মপাঙ্গল কনবা সপ্লাই চেনশিং, অনৌবা অমসুং মরু ওইবা তেক্নোলোজীশিং, সমুদ্রগী ওইবা ঙাকশেল অমসুং অইং-অশাদা অহোংবা লাকপা অসিগুম্বা হৌজিক থেংনরিবা শীংনবশিং অসিগী মতাংদা ৱাখল্লোনশিং ফোঙদোক্নবগী খুদোংচাবা অমা পীরগনি। লুচিংবশিংনা কোবিদ-১৯ লাইচৎ লাকশিন্নবা হৌজিক হোৎনরিবশিং অসিগী মতাংদা খন্নগনি অমসুং ইন্দো-পেসিফিক রিজনদা চুংশিন্নদুনা খুদোংথিদবা, চপ মান্নবা অমসুং অহোংনা বেক্সিনশিং ফংহন্নবা লৈরিবা খুদোংচাবশিং অদু খঙদোক্কনি।
মন্ত্রীমন্দলনা ভারত অমসুং মালদীবকী মরক্তা এগ্রীব্যুজিনেসকীদমক্তা ইকোসিস্তেম ফগৎহন্নবা ম্যুচুএল কোওপরেসন হৌদোক্নবগীদমক য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মালদিবকী রাস্ত্রপতিগী ভারত খোংচৎ মনুংদা ২০১৮গী দিসেম্বর ১৭তা মিনিস্ত্রী ওফ এগ্রীকলচর এন্দ ফারমর্স ৱেলফেয়ার, ইন্দিয়া অমসুং মিনিস্ত্রী ওফ ফিসরিজ, মেরিন রিসোর্স এন্দ এগ্রীকলচর, মালদীবকী মরক্তা খুৎয়েক পীনখিবা য়ানা ৱারোলদা অয়াবা পীখ্রে। এগ্রীব্যুজিনেসকীদমক্তা ইকোসিস্তেম ফগৎহন্নবা ম্যুচুএল কোওপরেসন হৌদোক্নবগীদমক য়ানা ৱারোল অসিনা এগ্রীকলচর সেন্সস, এগ্রীব্যুজিনেস, ইন্তিগ্রেতেদ ফার্মিং সিস্তেম, ইরিগেসন, ইমপ্রুব সীদস, সোইল হেল্থ মেনেজমেন্ত, রিসর্স, লোকেল এগ্রীব্যুজিনেসকী কেপাসিতী বিলদিং, ফুদ সেক্যুরিতী অমসুং ন্যুত্রিসনগী লমশিংদা ইন্ত্রপ্রিনরশিংগী ৱাখল্লোন হেঙ্গৎহনবা, ক্লাইমেৎ রেসিলিয়েন্ত এগ্রীকলচর সিস্তেম দিবেলপ তৌবা, পেস্তিসাইদ রেসিদ্যুশিং তেস্ত তৌনবা ফেসিলিতীশিং ইস্তাব্লিস তৌবা অসিনচিংবশিংনি। য়ানা ৱারোল অসিগী মখাদা কোওপরেসনগী প্লানশিং শেম শানবা, পার্তীশিংনা তাস্কাস দিতর্মিন্দ ইমপ্লিমেন্ত তৌনবা অমসুং আউতলাইন্দ এক্তিবিতীশিংগী ইমপ্লিমেন্তেসন ইন্দিকেৎ তৌনবা জোইন্ত ৱার্কিং গ্রুপ অমা লিংখৎকনি।